CELEX: 32016D0211(06)
Language: et
Date: 2015-06-25 00:00:00
Title: Otsus nr H7, 25. juuni 2015, otsuse nr H3 (mis käsitleb Euroopa Parlamendi ja nõukogu määruse (EÜ) nr 987/2009 artiklis 90 osutatud vahetuskursi kindlaksmääramisel aluseks võetavat kuupäeva) läbivaatamise kohta (EMPs ja EÜ-Šveitsi kokkuleppe raames kohaldatav tekst)

11.2.2016   
            
            
               ET
            
            
               Euroopa Liidu Teataja
            
            
               C 52/13
            
         OTSUS nr H7,
   25. juuni 2015,
   otsuse nr H3 (mis käsitleb Euroopa Parlamendi ja nõukogu määruse (EÜ) nr 987/2009 artiklis 90 osutatud vahetuskursi kindlaksmääramisel aluseks võetavat kuupäeva) läbivaatamise kohta
   (EMPs ja EÜ-Šveitsi kokkuleppe raames kohaldatav tekst)
   (2016/C 52/08)
   SOTSIAALKINDLUSTUSSÜSTEEMIDE KOORDINEERIMISE HALDUSKOMISJON,
   võttes arvesse Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (sotsiaalkindlustussüsteemide koordineerimise kohta) (1) artikli 72 punkti a, mille kohaselt halduskomisjon tegeleb kõigi määrusest (EÜ) nr 883/2004 ning Euroopa Parlamendi ja nõukogu 16. septembri 2009. aasta määrusest (EÜ) nr 987/2009 (milles sätestatakse määruse (EÜ) nr 883/2004 (sotsiaalkindlustussüsteemide koordineerimise kohta) rakendamise kord) (2) tulenevate haldus- ja tõlgendusküsimustega,
   ning arvestades järgmist:
   
               (1)
            
            
               Vastavalt otsuse nr H3 (3) punktile 8 tuleb käesolev otsus läbi vaadata ühe aasta möödumisel määruse (EÜ) nr 883/2004 ja määruse (EÜ) nr 987/2009 jõustumisest.
            
         
               (2)
            
            
               Otsuses H3 kasutatud mõisted peaksid selguse huvides olema järjekindlad. Seega juhtudel, kui on kasutatud väljendit „avaldatud”, tuleks see asendada väljendiga „avaldatud”. Kui on kasutatud väljendit „kehtiv vahetuskurss”, tuleks see asendada väljendiga „avaldatud vahetuskurss”.
            
         
               (3)
            
            
               Otsuse H3 lõike 6 sõnastus on põhjustanud tõlgendamisraskusi ning liikmesriikides on seda erinevalt kohaldatud. Seega on vaja kõnealust sätet muuta, et selgitada menetlust, mida tuleb kohaldada,
            
         ON TEINUD JÄRGMISE OTSUSE:
   
               1.
            
            
               Otsuse nr H3 lõike 3 punktis a ja lõike 3 punktis b asendatakse väljend „avaldatud” väljendiga „avaldatud”.
            
         
               2.
            
            
               Otsuse nr H3 lõikes 5 asendatakse väljend „kehtiv vahetuskurss” väljendiga „avaldatud vahetuskurss”.
            
         
               3.
            
            
               Otsuse nr H3 lõige 6 asendatakse järgmisega:
               „Määruse (EÜ) nr 987/2009 artikli 90 kohaldamisel on kahe vääringu vahel kohaldatava vahetuskursi määramisel arvesse võetav kuupäev:
               
                           a)
                        
                        
                           võlgnevate summade/jooksvalt makstavate summade tasaarvestamise taotluse puhul tööpäev, mis eelneb vahetult päevale, mil taotleja saatis võlgnevate summade/jooksvalt makstavate summade tasaarvestamise kohta lõpliku taotluse või
                        
                     
                           b)
                        
                        
                           sissenõudmistaotluse puhul tööpäev, mis eelneb vahetult päevale, mil taotleja saatis esimese sissenõudmistaotluse.
                        
                     Käesoleva lõike kohaldamisel tähendab tööpäev Euroopa Keskpanga tööpäeva, mil pank avaldab valuutavahetuse jaoks päeva viitekursi.”
            
         
               4.
            
            
               Käesolev otsus avaldatakse Euroopa Liidu Teatajas. Otsus jõustub kahekümnendal päeval pärast selle avaldamist.
            
         
      
         
            Halduskomisjoni esimees
         
         Liene RAMANE
      
   
   
      (1)  ELT L 166, 30.4.2004, lk 1.
   
      (2)  ELT L 284, 30.10.2009, lk 1.
   
      (3)  Otsus nr H3, 15. oktoober 2009, mis käsitleb Euroopa Parlamendi ja nõukogu määruse (EÜ) nr 987/2009 artiklis 90 osutatud vahetuskursi kindlaksmääramisel aluseks võetavat kuupäeva (ELT C 106, 24.4.2010, lk 56).